24.11.2006          SK                             Úradný vestník Európskej únie                                        C 287 E/159

                                                                                Streda, 18. januára 2006

             — posúdi stav, v ktorom sa nachádzajú sťažnosti európskych občanov, ktorí nie sú občanmi Spojeného
               kráľovstva, a primeranosť opravných prostriedkov, ktoré umožňujú právne predpisy Spojeného kráľov-
               stva a/alebo EÚ poistencom z ostatných členských štátov;

             — vypracuje návrhy, ktoré v tejto veci považuje za potrebné;

             3. rozhodol, že vyšetrovací výbor predloží Európskemu parlamentu predbežnú správu do 4 mesiacov od
             zahájenia svojej činnosti, aby mohol do 12 mesiacov od prijatia tohto rozhodnutia predložiť Európskemu
             parlamentu svoju záverečnú správu;

             4.   rozhodol, že vyšetrovací výbor bude zložený z 22 poslancov Európskeho parlamentu.

             P6_TA(2006)0012

             Dočasný výbor pre mimoriadne umiestňovanie

             Rozhodnutie Európskeho parlamentu o zriadení dočasného výboru vo veci údajného využívania
              európskych krajín prostredníctvom CIA na účely prepravy a nezákonného zadržiavania väzňov

             Európsky parlament,

             — so zreteľom na oddanosť Európskej únie zásadám slobody, demokracie a dodržiavania ľudských práv
               a základných slobôd a zásad právneho štátu, ako je uvedené v preambule Zmluvy o Európskej únii,
               a najmä v jej článkoch 6 a 7,

             — vzhľadom na to, že ochrana základných práv je podľa judikatúry Súdneho dvora Európskych spoločen-
               stiev tiež súčasťou ústavného poriadku Spoločenstva,

             — vzhľadom na to, že ochrana ľudskej dôstojnosti je jedným z kľúčových cieľov Charty základných práv
               Európskej únie, ktorú inštitúcie vyhlásili 7. decembra 2000, a na to, že táto základná hodnota by bola
               porušená, keby z akéhokoľvek dôvodu došlo v rámci priamej alebo nepriamej zodpovednosti členských
               štátov a inštitúcií ku krutému, neľudskému alebo ponižujúcemu zaobchádzaniu s ľuďmi,

             — so zreteľom na svoje uznesenie z 15. decembra 2005 o predpokladanom využití európskych krajín
               spravodajskou službou CIA pri preprave a protiprávnom zadržiavaní väzňov (1), ktoré v súvislosti
               s prebiehajúcim vyšetrovaním Rady Európy predpokladá potrebu zriadiť dočasný výbor Európskeho
               parlamentu, ktorý by sa podieľal na tomto vyšetrovaní, najmä z dôvodu podozrenia zo zapojenia člen-
               ských štátov,

             — so zreteľom na článok 175 rokovacieho poriadku,

             (1) Prijaté texty, P6_TA(2005)0529.
 ---pagebreak--- C 287 E/160           SK                            Úradný vestník Európskej únie                                        24.11.2006

Streda, 18. januára 2006

              — so zreteľom na návrh konferencie predsedov, v ktorom je vymedzená pôsobnosť a zloženie dočasného
                výboru vo veci predpokladaného využívania územia EÚ vrátane pristupujúcich, kandidátskych
                a pridružených krajín zo strany CIA alebo spravodajskými službami iných tretích krajín na prepravu
                a protiprávne zadržiavanie väzňov,

              1.    rozhoduje o zriadení dočasného výboru s takouto pôsobnosťou:

              a) zhromaždiť a analyzovať informácie umožňujúce zistiť:

                   — či CIA alebo iné subjekty USA alebo spravodajské služby iných tretích krajín unášali, „mimoriadne
                     umiestňovali“, zadržiavali ich na tajných miestach alebo v izolácii alebo mučili či inak kruto,
                     neľudsky alebo ponižujúco zaobchádzali s väzňami na území EÚ vrátane pristupujúcich
                     a kandidátskych krajín, alebo či využívali toto územie na takého ciele napríklad prostredníctvom
                     letov;

                   — či by takéto praktiky, ku ktorým údajne došlo na území EÚ v rámci boja proti terorizmu, mohli byť
                     považované za porušenie okrem iného článku 6 Zmluvy o Európskej únii, článkov 2, 3, 5 a 6
                     Európskeho dohovoru o ochrane ľudských práv a základných slobôd, Charty základných práv,
                     Dohovoru OSN proti mučeniu a inému krutému, neľudskému alebo ponižujúcemu zaobchádzaniu
                     alebo trestaniu, dohôd medzi EÚ a USA o vydávaní a o vzájomnej právnej pomoci, ako aj iných
                     medzinárodných zmlúv a dohôd uzavretých EÚ/Spoločenstvom a jej členskými štátmi, vrátane Seve-
                     roatlantickej zmluvy a jej príslušných dohôd o štatúte ozbrojených síl a Dohovoru
                     o medzinárodnom civilnom letectve;

                   — či občania EÚ alebo kandidátskych krajín alebo akákoľvek iná osoba, ktorá má nárok na ochranu,
                     alebo inak podlieha súdnej právomoci EÚ, členských štátov alebo kandidátskych krajín, boli medzi
                     osobami zapojenými do únosov, „mimoriadneho umiestňovania“, zadržiavania na tajných miestach,
                     zadržiavania v izolácii, mučenia alebo iného krutého, neľudského alebo ponižujúceho zaobchá-
                     dzania na území EÚ alebo inde alebo osobami, voči ktorým boli takéto praktiky použité;

                   — či sa členské štáty, úradníci, verejní činitelia alebo inštitúcie EÚ konaním alebo opomenutím
                     podieľali na nezákonnom zbavení osôb slobody vrátane únosov, „mimoriadneho umiestňovania“,
                     prepravy, zadržiavania alebo mučenia;

              b) predložiť plénu všetky odporúčania, ktoré výbor považuje za potrebné v tejto veci, najmä v súvislosti
                 s politickými, právnymi a správnymi dôsledkami, ktoré sa vyvodia na európskej úrovni, ako aj
                 s možnými dôsledkami pre vzťahy EÚ s tretími krajinami;

              2. rozhodol, že dočasný výbor bude v čo najužšom styku a bude čo najužšie spolupracovať s Radou
              Európy a jej generálnym tajomníkom, s Parlamentným zhromaždením, Vysokým komisárom OSN pre
              ľudské práva, ako aj s národnými parlamentmi;

              3. rozhodol, že dočasný výbor predloží Európskemu parlamentu do štyroch mesiacov od začatia svojej
              práce predbežnú správu, v ktorej uvedie podrobné návrhy týkajúce sa svojej ďalšej činnosti;

              4.    rozhodol, že dočasný výbor bude zložený zo 46 poslancov Európskeho parlamentu.


title: 2014/470/EÚ: Rozhodnutie Rady prijaté po vzájomnej dohode s predsedom Komisie zo 17. júla 2014 , ktorým sa vymenúva člen Európskej komisie

text:
               18.7.2014

               SK

               Úradný vestník Európskej únie

               L 212/17

         ROZHODNUTIE RADY
   prijaté po vzájomnej dohode s predsedom Komisie
   zo 17. júla 2014,
   ktorým sa vymenúva člen Európskej komisie

      (2014/470/EÚ)

   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 246 druhý odsek,
   so zreteľom na stanovisko Európskeho parlamentu (1),
   keďže:

               (1)

               Európska rada 9. februára 2010 prijala rozhodnutie 2010/80/EÚ (2), ktorým sa vymenúva Európska komisia na obdobie do 31. októbra 2014.

               (2)

               Predseda Komisie pán José Manuel DURÃO BARROSO informoval Radu listom z 18. júna 2014 o tom, že pán Antonio TAJANI odstúpil z funkcie člena Komisie s účinnosťou od 30. júna 2014.

               (3)

               V súlade s článkom 246 druhým odsekom Zmluvy o fungovaní Európskej únie miesto uvoľnené z dôvodu vzdania sa funkcie zastáva po zvyšok funkčného obdobia člena nový člen rovnakej štátnej príslušnosti.

               (4)

               Preto by sa mal vymenovať nový člen Komisie,

         PRIJALA TOTO ROZHODNUTIE:
   Článok 1
   Po vzájomnej dohode s predsedom Komisie pánom Josém Manuelom DURÃOM BARROSOM vymenúva Rada za člena Komisie na zvyšok funkčného obdobia, ktoré trvá do 31. októbra 2014 pána Ferdinanda NELLI FEROCI.
   Článok 2
   Toto rozhodnutie nadobúda účinnosť dňom jeho prijatia.

      V Bruseli 17. júla 2014

            Za Radu

            predseda

         S. GOZI

      (1)  Stanovisko zo 16. júla 2014 (zatiaľ neuverejnené v úradnom vestníku).

      (2)  Ú. v. EÚ L 38, 11.2.2010, s. 7.


title: Rozhodnutie Politického a bezpečnostného výboru (SZBP) 2015/2298 z 26. novembra 2015 o vymenovaní veliteľa misie EÚ pre vojenskú misiu Európskej únie na podporu výcviku ozbrojených síl Mali (EUTM Mali) a o zrušení rozhodnutia (SZBP) 2015/955 (EUTM Mali/3/2015)

text:
               10.12.2015

               SK

               Úradný vestník Európskej únie

               L 324/13

         ROZHODNUTIE POLITICKÉHO A BEZPEČNOSTNÉHO VÝBORU (SZBP) 2015/2298
   z 26. novembra 2015
   o vymenovaní veliteľa misie EÚ pre vojenskú misiu Európskej únie na podporu výcviku ozbrojených síl Mali (EUTM Mali) a o zrušení rozhodnutia (SZBP) 2015/955 (EUTM Mali/3/2015)
   POLITICKÝ A BEZPEČNOSTNÝ VÝBOR,
   so zreteľom na Zmluvu o Európskej únii, a najmä na jej článok 38,
   so zreteľom na rozhodnutie Rady 2013/34/SZBP zo 17. januára 2013 o vojenskej misii Európskej únie na podporu výcviku ozbrojených síl Mali (EUTM Mali) (1), a najmä na jeho článok 5,
   keďže:

               (1)

               Podľa článku 5 ods. 1 rozhodnutia 2013/34/SZBP Rada poverila Politický a bezpečnostný výbor (PBV), aby v súlade s článkom 38 Zmluvy o Európskej únii prijímal príslušné rozhodnutia týkajúce sa politickej kontroly a strategického riadenia misie EUTM Mali vrátane rozhodnutí o vymenovaní následných veliteľov misie EÚ.

               (2)

               PBV prijal 16. júna 2015 rozhodnutie (SZBP) 2015/955 (2), ktorým bol brigádny generál Franz Xaver PFRENGLE vymenovaný za veliteľa misie EÚ pre EUTM Mali.

               (3)

               Nemecko 30. septembra 2015 odporučilo, aby bol za nového veliteľa misie EÚ pre EUTM Mali vymenovaný brigádny generál Werner ALBL, ktorý by vo funkcii nahradil brigádneho generála Franza Xavera PFRENGLEHO.

               (4)

               Vojenský výbor EÚ toto odporúčanie podporil.

               (5)

               Rozhodnutie (SZBP) 2015/955 by sa preto malo zrušiť.

               (6)

               V súlade s článkom 5 Protokolu č. 22 o postavení Dánska, ktorý je pripojený k Zmluve o Európskej únii a Zmluve o fungovaní Európskej únie, sa Dánsko nezúčastňuje na vypracovaní a vykonávaní rozhodnutí a opatrení Európskej únie s obrannými dôsledkami,

         PRIJAL TOTO ROZHODNUTIE:
   Článok 1
   Brigádny generál Werner ALBL sa týmto vymenúva za veliteľa misie EÚ pre vojenskú misiu Európskej únie na podporu výcviku ozbrojených síl Mali (EUTM Mali) od 18. decembra 2015.
   Článok 2
   Rozhodnutie (SZBP) 2015/955 sa týmto zrušuje.
   Článok 3
   Toto rozhodnutie nadobúda účinnosť 18. decembra 2015.

      V Bruseli 26. novembra 2015

            Za Politický a bezpečnostný výbor

            predseda

         W. STEVENS

      (1)  Ú. v. EÚ L 14, 18.1.2013, s. 19.

      (2)  Rozhodnutie Politického a bezpečnostného výboru (SZBP) 2015/955 z 16. júna 2015 o vymenovaní veliteľa misie EÚ pre vojenskú misiu Európskej únie na podporu výcviku ozbrojených síl Mali (EUTM Mali) a o zrušení rozhodnutia EUTM MALI/3/2014 (EUTM MALI/2/2015) (Ú. v. EÚ L 156, 20.6.2015, s. 20).


title: Rozhodnutie Rady 2009/934/SVV z  30. novembra 2009 , ktorým sa prijímajú vykonávacie predpisy upravujúce vzťahy Europolu s jeho partnermi vrátane výmeny osobných údajov a utajovaných skutočností

text:
               11.12.2009

               SK

               Úradný vestník Európskej únie

               L 325/6

      ROZHODNUTIE RADY 2009/934/SVV
   z 30. novembra 2009,
   ktorým sa prijímajú vykonávacie predpisy upravujúce vzťahy Europolu s jeho partnermi vrátane výmeny osobných údajov a utajovaných skutočností
   RADA EURÓPSKEJ ÚNIE,
   so zreteľom na rozhodnutie Rady 2009/371/SVV zo 6. apríla 2009 o zriadení Európskeho policajného úradu (Europol) (1), (ďalej len „rozhodnutie o Europole“), a najmä na jeho článok 26 ods. 1 písm. b) a článok 59 ods. 1 písm. c),
   so zreteľom na návrh predpisov predložený správnou radou, ku ktorému vydal stanovisko spoločný dozorný orgán,
   so zreteľom na stanovisko Európskeho parlamentu,
   keďže v súlade s rozhodnutím o Europole vykonávacie predpisy upravujúce vzťahy Europolu s jeho partnermi vrátane výmeny osobných údajov a utajovaných skutočností prijíma Rada, uznášajúca sa kvalifikovanou väčšinou po porade s Európskym parlamentom (ďalej len „predpisy“),
   ROZHODLA TAKTO:
   HLAVA I

      VŠEOBECNÉ USTANOVENIA

   Článok 1
   Vymedzenie pojmov
   Na účely týchto predpisov:

               a)

               „tretie štáty“, ako sa uvádza v článku 23 ods. 1 písm. a) rozhodnutia o Europole, sú štáty, ktoré nie sú členskými štátmi Európskej únie;

               b)

               „organizácie“, ako sa uvádza v článku 23 ods. 1 písm. b) rozhodnutia o Europole, sú organizácie ako medzinárodné organizácie a im podriadené verejnoprávne subjekty alebo iné verejnoprávne subjekty, ktoré boli zriadené dohodou medzi dvomi alebo viacerými štátmi alebo na jej základe;

               c)

               „tretie strany“ sú tretie štáty a organizácie uvedené vyššie;

               d)

               „orgány EÚ“ sú inštitúcie, orgány, úrady a agentúry zriadené Zmluvou o Európskej únii a Zmluvami o založení Európskych spoločenstiev alebo na ich základe, ako sa uvádza v článku 22 ods. 1 rozhodnutia o Europole;

               e)

               „osobný údaj“ je každá informácia týkajúca sa identifikovanej alebo identifikovateľnej fyzickej osoby; identifikovateľná osoba je osoba, ktorú možno priamo alebo nepriamo identifikovať, najmä odkazom na identifikačné číslo alebo na jeden alebo viaceré prvky špecifické pre jej fyzickú, fyziologickú, duševnú, ekonomickú, kultúrnu alebo sociálnu identitu;

               f)

               „utajované skutočnosti“ sú akékoľvek informácie a veci v akejkoľvek forme, ktorých neoprávnené zverejnenie by mohlo spôsobiť rôzne stupne poškodenia základných záujmov Europolu, jedného alebo viacerých členských štátov alebo partnerov, s ktorými Europol spolupracuje, a ktoré si vyžadujú uplatňovanie primeraných bezpečnostných opatrení;

               g)

               „strategická dohoda“ je dohoda, ktorá umožňuje výmenu informácií s výnimkou osobných údajov;

               h)

               „operačná dohoda“ je dohoda, ktorá umožňuje výmenu informácií vrátane osobných údajov;

               i)

               „dohoda o spolupráci“ je buď strategická alebo operačná dohoda;

               j)

               „pracovná dohoda“ je dohoda medzi Europolom a orgánom EÚ upravujúca ich spoluprácu a umožňujúca výmenu informácií vrátane osobných údajov;

               k)

               „spracúvanie osobných údajov“ alebo „spracúvanie“ je akákoľvek operácia alebo súbor operácií, ktoré sa vykonávajú s osobnými údajmi automatizovanými alebo inými prostriedkami, ako napr. zhromažďovanie, zaznamenávanie, usporadúvanie, uchovávanie, prepracúvanie alebo upravovanie, vyhľadávanie, prehliadanie, využívanie, poskytovanie prenosom, šírenie alebo sprístupňovanie iným spôsobom, spájanie alebo kombinovanie, blokovanie, vymazávanie alebo zničenie;

               l)

               „príslušné orgány“ sú všetky orgány verejnej moci v členských štátoch alebo tretích štátoch, ktoré sú podľa vnútroštátneho práva zodpovedné za predchádzanie trestnej činnosti a boj proti nej.

         Článok 2
   Rozsah pôsobnosti
   Tieto predpisy upravujú vzťah Europolu s orgánmi EÚ a tretími stranami vrátane výmeny osobných údajov a utajovaných skutočností a postupov uplatniteľných na rokovanie o dohodách o spolupráci a pracovných dohodách a ich uzavieranie.
   HLAVA II

      UZAVIERANIE DOHÔD O SPOLUPRÁCI A PRACOVNÝCH DOHÔD

   Článok 3
   Nadväzovanie vzťahov s orgánmi EÚ
   Europol môže v súlade s článkom 22 ods. 1 rozhodnutia o Europole nadviazať a udržiavať spoluprácu s orgánmi EÚ, pokiaľ to je relevantné pre plnenie jeho úloh.
   Ak má Europol v úmysle začať rokovania o dohode o spolupráci alebo pracovnej dohode s orgánom EÚ, ktorý sa výslovne neuvádza v článku 22 ods. 1 písm. a) až f) rozhodnutia o Europole, požiada o stanovisko správnu radu.
   Článok 4
   Postup uzatvárania dohôd o spolupráci alebo pracovných dohôd s orgánmi EÚ
   1.   Europol v súlade s článkom 22 ods. 2 rozhodnutia o Europole uzaviera dohody o spolupráci alebo pracovné dohody s orgánmi EÚ na účely nadviazania spolupráce. Takéto dohody alebo pracovné dohody sa môžu týkať výmeny operačných, strategických alebo technických informácií vrátane osobných údajov a utajovaných skutočností.
   2.   Prenos utajovaných skutočností je prípustný iba vtedy, ak medzi Europolom a orgánom EÚ existuje dohoda o ochrane utajovaných skutočností. Bezpečnostný výbor sa informuje o takejto dohode, ktorá sa následne formalizuje v dohode o spolupráci alebo pracovnej dohode.
   3.   Akákoľvek takáto dohoda o spolupráci alebo pracovná dohoda sa môže uzatvoriť iba po súhlase správnej rady.
   4.   Ak sa dohoda o spolupráci alebo pracovná dohoda týka výmeny osobných údajov, správna rada musí pred udelením súhlasu získať stanovisko spoločného dozorného orgánu uvedené v odseku 3.
   Článok 5
   Nadviazanie vzťahov s tretími stranami
   1.   Europol môže v súlade s článkom 23 ods. 1 rozhodnutia o Europole nadviazať a udržiavať spoluprácu s tretími stranami, pokiaľ to je potrebné pre plnenie jeho úloh.
   2.   Europol v súlade s článkom 23 ods. 2 rozhodnutia o Europole uzatvára dohody s tretími stranami zaradenými do zoznamu tretích štátov a organizácií, ktorý sa uvádza v článku 26 ods. 1 písm. a) rozhodnutia o Europole. Takéto dohody sa môžu týkať výmeny operatívnych, strategických alebo technických informácií vrátane osobných údajov a utajovaných skutočností. V prípade dohody s tretím štátom sa tieto informácie prenášajú prostredníctvom určeného kontaktného miesta identifikovaného v dohode.
   3.   Europol môže iniciovať postup uzatvorenia dohody s treťou stranou, hneď ako bola tretia strana zaradená do zoznamu uvedeného v odseku 2.
   4.   Ak Europol plánuje uzatvoriť operatívnu dohodu s treťou stranou, musí posúdiť, či táto tretia strana zabezpečuje primeranú úroveň ochrany údajov. Toto posúdenie sa postúpi správnej rade, ktorá predtým získa stanovisko spoločného dozorného orgánu. Na účely tohto posúdenia sa zohľadňuje regulačný rámec a administratívna prax dotknutej tretej strany v oblasti ochrany údajov vrátane akéhokoľvek nezávislého orgánu zodpovedného za dohľad nad ochranou údajov.
   Článok 6
   Postup uzavierania dohôd o spolupráci s tretími stranami
   1.   Správna rada na základe posúdenia uvedeného v článku 5 ods. 4 a po zohľadnení stanoviska spoločného dozorného orgánu rozhodne, či riaditeľ začne rokovania s treťou stranou o uzatvorení operatívnej dohody. Riaditeľ po získaní kladného predchádzajúceho rozhodnutia správnej rady začne rokovania s treťou stranou o uzatvorení takejto dohody. V prípade záporného rozhodnutia môže správna rada zvážiť uzatvorenie strategickej dohody s dotknutou treťou stranou.
   2.   Prenos utajovaných skutočností Europolom je prípustný iba vtedy, ak medzi Europolom a treťou stranou existuje dohoda o ochrane utajovaných skutočností. Bezpečnostný výbor sa informuje o takejto dohode, ktorá sa následne formalizuje v dohode o spolupráci.
   3.   Riaditeľ po ukončení rokovaní o dohode predloží návrh dohody správnej rade. V prípade uzatvorenia operatívnej dohody, správna rada získa stanovisko spoločného dozorného orgánu. Správna rada odsúhlasí návrh dohody predtým, ako ju predloží Rade na schválenie. V prípade schválenia operatívnej dohody sa tento návrh dohody a stanovisko spoločného dozorného orgánu predloží Rade.
   4.   Takéto dohody sa môžu v súlade s článkom 23 ods. 2 rozhodnutia o Europole uzatvoriť iba po schválení Radou, ktorá sa predtým poradila so správnou radou, a ak sa takéto dohody týkajú výmeny osobných údajov, po získaní stanoviska spoločného dozorného orgánu prostredníctvom správnej rady.
   Článok 7
   Informácie pre správnu radu
   Riaditeľ pravidelne informuje správnu radu o stave prebiehajúcich rokovaní s orgánmi EÚ a tretími stranami.
   HLAVA III

      VÝMENA INFORMÁCIÍ

      KAPITOLA I

         Prijímanie informácií

   Článok 8
   Prijímanie informácií pred nadobudnutím platnosti dohody
   Europol môže pred nadobudnutím platnosti dohody alebo pracovnej dohody s orgánom EÚ alebo treťou stranou a v súlade s článkom 22 ods. 3 a článkom 23 ods. 3 rozhodnutia o Europole priamo prijímať a používať informácie vrátane osobných údajov a utajovaných skutočností, pokiaľ to je potrebné na riadne plnenie jeho úloh uvedených v článku 5 rozhodnutia o Europole.

      KAPITOLA II

         Prenos informácií

   Článok 9
   Podmienky prenosu informácií orgánom EÚ a tretím stranám
   Europol môže uskutočniť prenos informácií orgánu EÚ alebo tretej strane iba za týchto podmienok:

               1.

               Bez ohľadu na články 11 až 14 je prenos informácií možný iba po tom, ako sa s orgánom EÚ alebo treťou stranou uzavrie dohoda alebo pracovná dohoda v súlade s ustanoveniami hlavy II.

               2.

               Ak prenos dotknutých údajov Europolu uskutočnil členský štát, Europol uskutoční ich prenos orgánom EÚ alebo tretím stranám iba so súhlasom tohto členského štátu. Dotknutý členský štát môže poskytnúť predbežný súhlas s takýmto prenosom pod podmienkou splnenia všeobecných alebo osobitných podmienok. Takýto súhlas sa môže kedykoľvek odvolať.

               3.

               Ak prenos údajov neuskutočnil členský štát, Europol sa sám presvedčí, či ich prenos:

                           a)

                           nebráni riadnemu výkonu úloh patriacich do pôsobnosti členského štátu;

                           b)

                           neohrozuje bezpečnosť alebo verejný poriadok členského štátu ani inak nepoškodzuje všeobecné blaho.

               4.

               Prenos osobných údajov tretím stranám je prípustný, iba ak:

                           a)

                           je to potrebné v jednotlivých prípadoch na účely predchádzania trestným činom, ktoré patria do pôsobnosti Europolu, alebo na účely boja proti nim a

                           b)

                           Europol uzavrel s dotknutými tretími stranami operatívnu dohodu, ktorá povoľuje prenos takýchto údajov na základe posúdenia, ktoré potvrdí, či uvedené tretie strany zabezpečujú primeranú úroveň ochrany údajov v súlade s článkom 5 ods. 4.

               5.

               Prenos utajovaných skutočností Europolom je prípustný, iba:

                           a)

                           ak medzi Europolom a orgánom EÚ alebo treťou stranou existuje dohoda o ochrane utajovaných skutočností v súlade s článkom 4 ods. 2 a článkom 6 ods. 2 a

                           b)

                           v prípade prenosu údajov tretím stranám, pokiaľ je to potrebné v jednotlivých prípadoch na účely predchádzania trestným činom, ktoré patria do pôsobnosti Europolu, alebo na účely boja proti nim.

         Článok 10
   Zodpovednosť za prenos údajov
   Europol je zodpovedný za zákonnosť prenosu údajov. Vedie evidenciu o každom prenose údajov v súlade s týmito predpismi a o dôvodoch ich prenosu. Prenos údajov sa uskutoční len pod podmienkou, že sa príjemca zaviaže, že údaje budú využité len na účel, na ktorý sa prenos uskutočnil.
   Článok 11
   Prenos informácií orgánom EÚ pred nadobudnutím platnosti dohody o spolupráci alebo pracovnej dohody
   1.   Europol môže v súlade s článkom 22 ods. 3 rozhodnutia o Europole a za podmienok ustanovených v článku 9 ods. 2 a 3 týchto predpisov pred nadobudnutím platnosti operatívnej dohody alebo pracovnej dohody s orgánom EÚ uskutočňovať priamy prenos informácií vrátane osobných údajov takýmto orgánom EÚ pod podmienkou, že to je potrebné pre legitímne plnenie úloh prijímateľa.
   2.   Prenos utajovaných skutočností Europolom je prípustný iba vtedy, ak medzi Europolom a orgánom EÚ existuje dohoda o ochrane utajovaných skutočností v súlade s článkom 4 ods. 2.
   Článok 12
   Prenos informácií tretím stranám pred nadobudnutím platnosti dohody
   Europol môže v súlade s článkom 23 ods. 4 rozhodnutia o Europole a za podmienok ustanovených v článku 9 ods. 2 a 3 týchto predpisov pred nadobudnutím platnosti dohody s treťou stranou uskutočňovať priamy prenos informácií s výnimkou osobných údajov a utajovaných skutočností takejto tretej strane pod podmienkou, že to je potrebné pre riadne plnenie úloh prijímateľa.
   Článok 13
   Prenos informácií tretím stranám, ktoré nie sú zaradené do zoznamu Rady
   Europol môže v súlade s článkom 23 ods. 5 rozhodnutia o Europole a za podmienok ustanovených v článku 9 ods. 2 a 3 týchto predpisov uskutočňovať priamy prenos informácií s výnimkou osobných údajov a utajovaných skutočností tretím stranám, ktoré nie sú zaradené do zoznamu uvedeného v článku 26 ods. 1 písm. a), pokiaľ je to v jednotlivých prípadoch absolútne nevyhnutné na účely predchádzania trestným činom, ktoré patria do pôsobnosti Europolu, alebo na účely boja proti nim.

      KAPITOLA III

         Prenos informácií vo výnimočných prípadoch

   Článok 14
   Prenos osobných údajov a utajovaných skutočností vo výnimočných prípadoch
   1.   Europol môže v súlade s článkom 23 ods. 8 a 9 rozhodnutia o Europole a za podmienok ustanovených v článku 9 ods. 2 a 3 týchto predpisov uskutočňovať prenos osobných údajov a utajovaných skutočností, ktorými disponuje, tretím stranám, ak sa riaditeľ domnieva, že takýto prenos údajov je absolútne nevyhnutný na účely ochrany základných záujmov dotknutých členských štátov, ktoré sú v rámci cieľov Europolu, alebo v záujme zabránenia vzniku bezprostredného nebezpečenstva súvisiaceho s trestnou činnosťou alebo teroristickými útokmi.
   2.   V prípade prenosu utajovaných skutočností riaditeľ o svojom rozhodnutí čo najskôr informuje správnu radu a bezpečnostný výbor.
   3.   V prípade prenosu osobných údajov riaditeľ vždy posúdi úroveň ochrany údajov, ktorá sa uplatňuje v prípade dotknutej tretej strany, s cieľom dosiahnuť rovnováhu medzi ochranou uvedených údajov a týmito záujmami. Riaditeľ pritom zohľadní všetky relevantné prvky, ako napr. nebezpečenstvo, ktoré by mohlo vzniknúť, keby Europol neuskutočnil prenos dotknutých osobných údajov. Riaditeľ čo najskôr informuje správnu radu a spoločný dozorný orgán o svojom rozhodnutí a o východiskách posúdenia primeranosti úrovne ochrany údajov poskytovanej dotknutou treťou stranou.
   4.   Pred prenosom osobných údajov podľa odseku 1 riaditeľ posúdi primeranosť úrovne ochrany údajov poskytovanej dotknutými tretími stranami a zohľadní pritom všetky okolnosti, ktoré sú dôležité pri prenose osobných údajov, najmä:

               a)

               povahu údajov;

               b)

               účel, na ktorý majú byť údaje využité;

               c)

               trvanie zamýšľaného spracúvania;

               d)

               všeobecné alebo osobitné ustanovenia o ochrane údajov, ktoré sa vzťahujú na tretie strany;

               e)

               skutočnosť, či tretie strany súhlasili s osobitnými podmienkami Europolu týkajúcimi sa takýchto údajov.

      KAPITOLA IV

         Osobitné podmienky prenosu osobných údajov

   Článok 15
   Účely prenosu osobných údajov
   1.   Prenos osobných údajov sa neuskutoční, ak sú osobné údaje dožiadané bez udania účelu a dôvodu žiadosti.
   2.   Prenos osobných údajov, ktoré odhaľujú rasový alebo etnický pôvod, politické názory, náboženské alebo filozofické presvedčenie alebo členstvo v odborových organizáciách, a údajov týkajúcich sa zdravia alebo pohlavného života je neprípustný, pokiaľ to nie je nevyhnutne potrebné.
   Článok 16
   Oprava a vymazanie osobných údajov
   1.   Keď Europol uskutočňuje prenos osobných údajov orgánu EÚ alebo tretej strane, zabezpečí, aby sa prijímajúci orgán EÚ alebo tretia strana zaviazali k oprave alebo vymazaniu osobných údajov v prípade, že sú nesprávne, nepresné, zastarané alebo by sa nemali stať predmetom prenosu. Keď Europol zistí, že osobné údaje sú nesprávne, nepresné, zastarané alebo by sa nemali stať predmetom prenosu, prijímajúci orgán EÚ alebo tretia strana sa o tom okamžite informujú a vyzvú sa, aby Europolu oznámili, že údaje budú opravené alebo vymazané. Riaditeľ informuje správnu radu a spoločný dozorný orgán o činnosti Europolu v tejto oblasti.
   2.   Každá uzavretá dohoda bude obsahovať záväzok opraviť alebo vymazať údaje v súlade s postupom uvedeným v odseku 1.
   3.   Keď Europol uskutočňuje prenos osobných údajov, zabezpečí, že prijímajúci orgán EÚ alebo tretia strana sa zaviažu údaje vymazať, keď už nebudú potrebné na účely, na ktoré boli predmetom prenosu.

      KAPITOLA V

         Ďalší prenos údajov orgánom EÚ a tretím stranám

   Článok 17
   Príslušné orgány a ďalší prenos
   1.   Prenos osobných údajov Europolom do tretieho štátu a prenos v rámci tohto štátu uskutočňujú iba príslušné orgány, ktoré sa výslovne uvedú v každej uzatvorenej dohode.
   2.   Počas rokovaní o dohodách bude Europol vyvíjať maximálne úsilie, aby zabezpečil, že tretí štát podľa možnosti určí jeden príslušný orgán, ktorý bude národným kontaktným miestom medzi Europolom a inými príslušnými orgánmi tohto tretieho štátu.
   3.   Europol pri uskutočňovaní prenosu osobných údajov zabezpečí, aby sa prijímateľ zaviazal obmedzovať ďalší prenos takýchto údajov na príslušné orgány a realizovať ho za rovnakých podmienok, ako sú tie, ktoré platia pre pôvodný prenos.
   4.   Ak nie je v moci tretieho štátu určiť jeden príslušný orgán za národné kontaktné miesto, v dohodách sa vo výnimočných prípadoch môže ustanoviť priamy prenos informácií zo strany Europolu jednému alebo viacerým príslušným orgánom v danom treťom štáte.
   Článok 18
   Podmienky ďalšieho prenosu
   1.   Europol uskutočňuje prenos osobných údajov príslušnému orgánu tretieho štátu alebo organizácii alebo orgánu EÚ iba pod podmienkou, že tento orgán alebo organizácia súhlasia, že tieto osobné údaje neposkytnú iným orgánom EÚ alebo tretím stranám, s výnimkou prípadov, keď sú splnené podmienky ustanovené v odseku 2.
   2.   Ďalší prenos osobných údajov príslušným orgánom tretieho štátu, organizáciou alebo orgánom EÚ, s ktorým Europol uzatvoril operatívnu dohodu, sa môže uskutočniť iba:

               a)

               s predchádzajúcim súhlasom Europolu, a to v prípadoch, v ktorých orgán EÚ alebo tretia strana prijímajúca osobné údaje uzatvorila s Europolom operatívnu dohodu, alebo

               b)

               vo výnimočných prípadoch po súhlase riaditeľa, zohľadňujúc pritom úroveň ochrany údajov, ktorá sa uplatňuje v prípade daného orgánu EÚ alebo tretej strany, ak sa riaditeľ domnieva, že ďalší prenos osobných údajov orgánom EÚ alebo treťou stranou je absolútne nevyhnutný:

                           i)

                           na účely ochrany základných záujmov dotknutých členských štátov, ktoré sú v rámci cieľov Europolu, alebo

                           ii)

                           v záujme zabránenia bezprostrednému nebezpečenstvu súvisiacemu s trestnou činnosťou alebo teroristickými činmi.

         3.   Žiadny ďalší prenos údajov, ktoré poskytne členský štát Europolu, sa nepovolí bez predchádzajúceho súhlasu dotknutého členského štátu. Riaditeľ oznámi dotknutému členskému štátu dôvody, na základe ktorých sa prenos takýchto údajov uskutočnil prostredníctvom orgánu EÚ alebo tretej strany, a nie priamo.

      KAPITOLA VI

         Osobitné podmienky získavania informácií Europolom od tretích strán

   Článok 19
   Posúdenie zdroja a informácií
   1.   Europol v záujme určenia dôveryhodnosti informácií získaných Europolom ako aj ich zdroja požiada orgán EÚ alebo tretiu stranu, aby podľa možností posúdila informácie a ich zdroj v súlade s kritériami ustanovenými v článku 12 rozhodnutia Rady 2009/936/SVV z 30. novembra 2009 o prijatí vykonávacích predpisov pre analytické pracovné súbory Europolu (2) („predpisov pre analytické pracovné súbory Europolu“).
   2.   Ak sa posúdenie neposkytne, Europol sa bude usilovať podľa možností posúdiť dôveryhodnosť zdroja alebo informácií na základe informácií, ktoré už má k dispozícií, v súlade s kritériami ustanovenými v článku 12 pravidiel pre analytické pracovné súbory Europolu.
   3.   Europol a orgán EÚ alebo tretia strana môžu v dohode ustanoviť všeobecné aspekty posudzovania špecifických typov informácií a špecifických zdrojov v súlade s kritériami ustanovenými v článku 12 pravidiel pre analytické pracovné súbory Europolu.
   Článok 20
   Oprava a vymazanie informácií prijatých Europolom
   1.   V dohodách sa ustanoví, že orgán EÚ alebo tretia strana budú informovať Europol, keď opravia alebo vymažú informácie, ktoré mu poskytli.
   2.   Ak orgán EÚ alebo tretia strana informuje Europol, že opravila alebo vymazala informácie poskytnuté Europolu, Europol zodpovedajúcim spôsobom tieto informácie opraví alebo vymaže. Europol nevymaže informácie, ak na účely dotknutého analytického pracovného súboru alebo – v prípade, že sa informácie uchovávajú v inom súbore údajov Europolu – ak má Europol o ne stále záujem, a to na základe spravodajských informácií, ktoré sú obšírnejšie ako tie, ktoré má k dispozícii orgán EÚ alebo tretia strana, ktorá uskutočňuje prenos. Europol informuje dotknutý orgán EÚ alebo tretiu stranu o tom, že takéto údaje bude naďalej uchovávať.
   3.   Ak má Europol dôvod domnievať sa, že poskytnuté informácie sú nepresné alebo zastarané, informuje o tom orgán EÚ alebo tretiu stranu, ktorá dodala informácie, a požiada orgán EÚ alebo tretiu stranu, aby ho informovala o jej stanovisku k tejto otázke. Ak Europol informácie opraví alebo vymaže v súlade s článkom 31 ods. 1 rozhodnutia o Europole, informuje orgán EÚ alebo tretiu stranu, ktorá informácie poskytla, o tejto oprave alebo vymazaní.
   4.   Bez toho, aby bol dotknutý článok 31 rozhodnutia o Europole, informácie, ktoré tretí štát získal zjavným porušením ľudských práv, sa nespracúvajú.
   5.   V dohodách sa ustanoví, že orgán EÚ alebo tretia strana informujú podľa možnosti Europol v prípadoch, kde orgán EÚ alebo tretia strana majú dôvod domnievať sa, že poskytnuté informácie sú nepresné alebo zastarané.
   HLAVA IV

      ZÁVEREČNÉ USTANOVENIA

   Článok 21
   Nadobudnutie účinnosti
   Tieto predpisy nadobúdajú účinnosť 1. januára 2010.

      V Bruseli 30. novembra 2009

            Za Radu

            predsedníčka

         B. ASK

      (1)  Ú. v. EÚ L 121, 15.5.2009, s. 37.

      (2)  Pozri stranu 14 tohto úradného vestníka.


title: Rozhodnutie Európskej centrálnej banky (EÚ) 2016/1974 z 31. októbra 2016, ktorým sa mení rozhodnutie (EÚ) 2016/810 (ECB/2016/10) o druhej sérii cielených dlhodobejších refinančných operácií (ECB/2016/30)

text:
               11.11.2016

               SK

               Úradný vestník Európskej únie

               L 304/7

         ROZHODNUTIE EURÓPSKEJ CENTRÁLNEJ BANKY (EÚ) 2016/1974
   z 31. októbra 2016,
   ktorým sa mení rozhodnutie (EÚ) 2016/810 (ECB/2016/10) o druhej sérii cielených dlhodobejších refinančných operácií (ECB/2016/30)
   RADA GUVERNÉROV EURÓPSKEJ CENTRÁLNEJ BANKY,
   so zreteľom na Zmluvu o fungovaní Európskej únie, a najmä na jej článok 127 ods. 2 prvú zarážku,
   so zreteľom na Štatút Európskeho systému centrálnych bánk a Európskej centrálnej banky, a najmä na jeho článok 31 prvú zarážku, článok 121, článok 181 druhú zarážku a článok 341 druhú zarážku,
   keďže:

               (1)

               Rada guvernérov, vykonávajúc svoj mandát na udržiavanie cenovej stability a s cieľom ďalej uvoľniť úverové podmienky pre súkromný sektor a podporiť tvorbu úverov, prijala 28. apríla 2016 rozhodnutie Európskej centrálnej banky (EÚ) 2016/810 (ECB/2016/10) (1). Uvedené rozhodnutie ustanovuje podrobnosti pre sériu štyroch cielených dlhodobejších refinančných operácií (TLTRO-II), ktoré sa uskutočňujú od júna 2016 do marca 2017 v štvrťročnej frekvencii.

               (2)

               Za účelom odstránenia nezrovnalostí medzi lehotou pre vedúce inštitúcie na podanie žiadosti o zmenu zloženia skupiny na účely TLTRO-II, ako je uvedená v indikatívnom kalendári pre TLTRO-II uverejnenom na webovom sídle ECB, a lehotou uvedenou v článku 3 ods. 7 písm. a) rozhodnutia (EÚ) 2016/810 (ECB/2016/10) Rada guvernérov rozhodla, že ak sú zmeny zloženia skupiny na účely TLTRO-II prijaté v súlade s článkom 3 ods. 5 rozhodnutia (EÚ) 2016/810 (ECB/2016/10), alebo sa uskutočnia v súlade s článkom 3 ods. 6 písm. b) alebo c) uvedeného rozhodnutia, môže sa vedúca inštitúcia zúčastniť na TLTRO-II v novom zložení svojej skupiny na účely TLTRO-II po obdržaní potvrdenia od svojej národnej centrálnej banky (NCB), že nové zloženie skupiny na účely TLTRO-II sa uznáva.

               (3)

               Preto by sa rozhodnutie (EÚ) 2016/810 (ECB/2016/10) malo zodpovedajúcim spôsobom zmeniť,

         PRIJALA TOTO ROZHODNUTIE:
   Článok 1
   Zmeny
   Rozhodnutie (EÚ) 2016/810 (ECB/2016/10) sa mení takto:

               1.

               V článku 3 ods. 6 písm. b) sa bod i) nahrádza takto:

                           „i)

                           vedúca inštitúcia požiada svoju NCB o uznanie zmeny v zložení skupiny na účely TLTRO-II v súlade s indikatívnym kalendárom pre TLTRO-II uverejneným na webovom sídle ECB;“;

               2.

               V článku 3 ods. 7 sa písm. a) nahrádza takto:

                           „a)

                           vedúca inštitúcia sa môže v súvislosti so zmenami, na ktoré sa vzťahuje odsek 5 alebo odsek 6 písm. b) alebo c), zúčastniť na TLTRO-II v novom zložení svojej skupiny na účely TLTRO-II až po obdržaní potvrdenia od svojej NCB, že nové zloženie skupiny na účely TLTRO-II sa uznáva; a“.

         Článok 2
   Nadobudnutie účinnosti
   Toto rozhodnutie nadobúda účinnosť 31. októbra 2016.

      Vo Frankfurte nad Mohanom 31. októbra 2016

            Za Radu guvernérov ECB

            prezident ECB

         Mario DRAGHI

      (1)  Rozhodnutie Európskej centrálnej banky (EÚ) 2016/810 z 28. apríla 2016 o druhej sérii cielených dlhodobejších refinančných operácií (ECB/2016/10) (Ú. v. EÚ L 132, 21.5.2016, s. 107).


title: 2010/446/CFSP: Rozhodnutie Rady 2010/446/SZBP z  11. augusta 2010 , ktorým sa predlžuje mandát osobitného zástupcu Európskej únie v Kosove

text:
               12.8.2010

               SK

               Úradný vestník Európskej únie

               L 211/36

         ROZHODNUTIE RADY 2010/446/SZBP
   z 11. augusta 2010,
   ktorým sa predlžuje mandát osobitného zástupcu Európskej únie v Kosove (1)

   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 28, článok 31 ods. 2 a článok 33,
   so zreteľom na návrh vysokého predstaviteľa Únie pre zahraničné veci a bezpečnostnú politiku,
   keďže:

               (1)

               Bezpečnostná rada Organizácie Spojených národov prijala 10. júna 1999 rezolúciu 1244.

               (2)

               Rada 15. septembra 2006 prijala jednotnú akciu 2006/623/SZBP (2) o zriadení tímu EÚ, ktorý by prispel k prípravám na zriadenie možnej medzinárodnej civilnej misie v Kosove, vrátane zložky osobitného zástupcu Európskej únie (prípravný tím ICM/OZEÚ).

               (3)

               Európska rada na zasadnutí 13. a 14. decembra 2007 zdôraznila, že Európska únia (ďalej len „EÚ“ alebo „Únia“) je pripravená zohrávať vedúcu úlohu pri posilňovaní stability v regióne a pri realizácii riešenia vymedzujúceho budúci štatút Kosova. Ohlásila pripravenosť Únie pomáhať Kosovu na ceste k udržateľnej stabilite aj misiou európskej bezpečnostnej a obrannej politiky (EBOP) a príspevkom k medzinárodnej civilnej misii ako súčasti medzinárodnej prítomnosti.

               (4)

               Rada 4. februára 2008 prijala jednotnú akciu 2008/124/SZBP o misii Európskej únie na podporu právneho štátu v Kosove, EULEX KOSOVO (3), a jednotnú akciu 2008/123/SZBP (4), ktorou sa pán Pieter FEITH vymenúva za osobitného zástupcu Európskej únie (ďalej len „OZEÚ“) v Kosove.

               (5)

               Rada 25. februára 2010 prijala rozhodnutie 2010/118/SZBP (5), ktorým sa mandát OZEÚ predlžuje do 31. augusta 2010.

               (6)

               Mandát OZEÚ by sa mal predĺžiť do 28. februára 2011. Môže sa však ukončiť skôr, ak o tom rozhodne Rada na návrh vysokého predstaviteľa Únie pre zahraničné veci a bezpečnostnú politiku (ďalej len „VP“) po nadobudnutí účinnosti rozhodnutia o vytvorení Európskej služby pre vonkajšiu činnosť.

               (7)

               Proces stabilizácie a pridruženia je strategickým rámcom pre politiku Únie vo vzťahu k západnému Balkánu a jeho nástroje sa vzťahujú na Kosovo vrátane európskeho partnerstva, politického a technického dialógu v rámci mechanizmu sledovania PSP a súvisiacich programov pomoci Únie.

               (8)

               Mandát OZEÚ by sa mal vykonávať v súčinnosti s Komisiou s cieľom zabezpečiť súlad s inými príslušnými činnosťami, ktoré patria do právomoci Únie.

               (9)

               Rada predpokladá, že právomoci a kompetencie OZEÚ a právomoci a kompetencie medzinárodného civilného zástupcu sa udelia jednej a tej istej osobe.

               (10)

               OZEÚ bude svoj mandát vykonávať v situácii, ktorá sa môže zhoršiť a mohla by poškodiť ciele spoločnej zahraničnej a bezpečnostnej politiky uvedené v článku 21 zmluvy,

         PRIJALA TOTO ROZHODNUTIE:
   Článok 1
   Osobitný zástupca Európskej únie
   Mandát pána Pietera FEITH ako OZEÚ v Kosove sa týmto predlžuje do 28. februára 2011. Môže sa ukončiť skôr, ak o tom rozhodne Rada na návrh VP po nadobudnutí účinnosti rozhodnutia o vytvorení Európskej služby pre vonkajšiu činnosť.
   Článok 2
   Ciele politiky
   Mandát OZEÚ vychádza z cieľov politiky Únie v Kosove. Patrí medzi ne zohrávanie vedúcej úlohy pri posilňovaní stability v regióne a pri realizácii riešenia vymedzujúceho budúci štatút Kosova s cieľom vytvoriť stabilné, životaschopné, mierumilovné, demokratické a mnohonárodnostné Kosovo, ktoré bude prispievať k spolupráci a stabilite v regióne na základe dobrých susedských vzťahov; Kosovo, ktoré dodržiava zásady právneho štátu, chráni menšiny a kultúrne a náboženské dedičstvo.
   Článok 3
   Mandát
   Na dosiahnutie cieľov politiky sa OZEÚ udeľuje mandát:

               a)

               ponúkať poradenstvo a podporu Únie v politickom procese;

               b)

               podporovať celkovú politickú koordináciu Únie v Kosove;

               c)

               na miestnej úrovni politicky usmerňovať vedúceho misie Európskej únie na podporu právneho štátu v Kosove (EULEX KOSOVO) vrátane politických aspektov otázok týkajúcich sa výkonných funkcií;

               d)

               zabezpečovať súlad a súdržnosť činností Únie voči verejnosti. Hovorca OZEÚ je hlavnou kontaktnou osobou Únie pre kosovské médiá v otázkach spoločnej zahraničnej a bezpečnostnej politiky/spoločnej bezpečnostnej a obrannej politiky (SZBP/SBOP). Všetky činnosti v oblasti tlače a informovania verejnosti sa realizujú v úzkej a nepretržitej koordinácii s hovorcom vysokého predstaviteľa Únie pre zahraničné veci a bezpečnostnú politiku/tlačovým oddelením sekretariátu Rady;

               e)

               prispievať k rozvoju a upevňovaniu dodržiavania ľudských práv a základných slobôd v Kosove, aj vzhľadom na ženy a deti, v súlade s politikou EÚ v oblasti ľudských práv a s usmerneniami EÚ pre oblasť ľudských práv.

         Článok 4
   Vykonávanie mandátu
   1.   OZEÚ zodpovedá za vykonávanie svojho mandátu, pričom podlieha právomoci VP.
   2.   Politický a bezpečnostný výbor (ďalej len „PBV“) je s OZEÚ v úzkom spojení a je jeho hlavným styčným bodom s Radou. PBV strategicky a politicky usmerňuje činnosť OZEÚ v rámci jeho mandátu bez toho, aby boli dotknuté právomoci VP.
   Článok 5
   Financovanie
   1.   Referenčná suma určená na úhradu výdavkov spojených s mandátom OZEÚ v období od 1. septembra 2010 do 28. februára 2011 je 1 230 000 EUR.
   2.   S výdavkami sa hospodári v súlade s postupmi a pravidlami, ktoré sa vzťahujú na všeobecný rozpočet Únie. Štátni príslušníci krajín západného Balkánu sa môžu uchádzať o zákazky.
   3.   Hospodárenie s výdavkami je predmetom zmluvy medzi OZEÚ a Komisiou. OZEÚ zodpovedá Komisii za všetky výdavky.
   Článok 6
   Vytvorenie a zloženie tímu
   1.   Na pomoc OZEÚ pri vykonávaní jeho mandátu a na prispievanie k súdržnosti, viditeľnosti a účinnosti celkovej činnosti Únie v Kosove sa prideľuje osobitný personál Únie. OZEÚ v rámci svojho mandátu a zodpovedajúcich dostupných finančných prostriedkov zodpovedá za vytvorenie svojho tímu. Tím má odborné znalosti o osobitných politických otázkach vyplývajúcich z mandátu. OZEÚ bezodkladne informuje Radu a Komisiu o zložení svojho tímu.
   2.   Členské štáty a inštitúcie Únie môžu navrhnúť vyslanie personálu na prácu pre OZEÚ. Plat členov personálu, ktorých členský štát alebo inštitúcia Únie vyšle k OZEÚ, hradí dotknutý členský štát alebo inštitúcia Únie. K OZEÚ sa tiež môžu prideliť experti, ktorých na Generálny sekretariát Rady vyslali členské štáty. Členovia medzinárodného zmluvného personálu musia byť štátnymi príslušníkmi niektorého členského štátu.
   3.   Všetok vyslaný personál naďalej administratívne podlieha vysielajúcemu členskému štátu alebo inštitúcii Únie, vykonáva svoje povinnosti a koná v záujme mandátu OZEÚ.
   Článok 7
   Výsady a imunity OZEÚ a jeho personálu
   Výsady, imunity a ďalšie záruky, ktoré sú potrebné na vykonávanie a plynulý priebeh misie OZEÚ a členov jeho personálu, sa dohodnú s hostiteľskými stranami. Členské štáty a Komisia poskytnú na tento účel všetku potrebnú pomoc.
   Článok 8
   Bezpečnosť utajovaných skutočností
   1.   OZEÚ a členovia jeho tímu dodržiavajú bezpečnostné zásady a minimálne normy stanovené v rozhodnutí Rady 2001/264/ES z 19. marca 2001 prijímajúcom bezpečnostné nariadenia Rady (6), najmä pri manipulácii s utajovanými skutočnosťami EÚ.
   2.   VP je v súlade s bezpečnostnými nariadeniami Rady oprávnený poskytnúť NATO/KFOR utajované skutočnosti a dokumenty EÚ do stupňa utajenia „CONFIDENTIEL UE“, ktoré sa vypracovali na účely akcie.
   3.   VP je taktiež v súlade s bezpečnostnými nariadeniami Rady a podľa prevádzkových potrieb OZEÚ oprávnený poskytnúť Organizácii Spojených národov (OSN) a Organizácii pre bezpečnosť a spoluprácu v Európe (OBSE) utajované skutočnosti a dokumenty EÚ do stupňa utajenia „RESTREINT UE“, ktoré sa vypracovali na účely akcie. Na tento účel sa vypracujú miestne dojednania.
   4.   VP je oprávnený poskytnúť tretím stranám pridruženým k tomuto rozhodnutiu neutajované dokumenty EÚ o rokovaniach Rady týkajúce sa akcie, na ktorú sa vzťahuje povinnosť služobného tajomstva podľa článku 6 ods. 1 rokovacieho poriadku Rady (7).
   Článok 9
   Prístup k informáciám a logistická podpora
   1.   Členské štáty, Komisia a Generálny sekretariát Rady zabezpečia, aby mal OZEÚ prístup ku všetkým relevantným informáciám.
   2.   Logistickú podporu v regióne poskytujú delegácia Únie a/alebo členské štáty.
   Článok 10
   Bezpečnosť
   V súlade s politikou Únie v oblasti bezpečnosti personálu nasadzovaného mimo Únie v operáciách podľa hlavy V zmluvy prijme OZEÚ v súlade so svojím mandátom a s ohľadom na bezpečnostnú situáciu v zemepisnej oblasti, za ktorú zodpovedá, všetky reálne uskutočniteľné opatrenia na zaistenie bezpečnosti všetkých členov personálu, ktorí sú pod jeho priamym vedením, predovšetkým tak, že:

               a)

               vypracuje bezpečnostný plán konkrétnej misie, ktorý vychádza z usmernení Generálneho sekretariátu Rady a obsahuje fyzické, organizačné a procedurálne bezpečnostné opatrenia konkrétnej misie, zásady riadenia bezpečného presunu personálu do oblasti misie a v rámci nej, zásady riadenia bezpečnostných incidentov a pohotovostný a evakuačný plán misie;

               b)

               zabezpečí, aby bol všetok personál nasadený mimo Únie poistený pre prípad zvýšeného rizika, ako si to vyžaduje situácia v oblasti misie;

               c)

               zabezpečí, aby sa všetci členovia jeho tímu, ktorí sa majú nasadiť mimo Únie, vrátane miestneho zmluvného personálu, pred presunom do oblasti misie alebo bezprostredne po ňom zúčastnili primeraného bezpečnostného výcviku podľa stupňa rizikovosti, ktorý oblasti misie pridelil Generálny sekretariát Rady;

               d)

               zabezpečí, aby sa vykonávali všetky dohodnuté odporúčania vypracované na základe pravidelného posúdenia bezpečnosti, a predkladá VP, Rade a Komisii písomné správy o ich vykonávaní, ako aj o iných bezpečnostných otázkach v rámci správy v polovici trvania misie a správy o vykonávaní mandátu.

         Článok 11
   Podávanie správ
   OZEÚ pravidelne podáva VP a PBV ústne a písomné správy. V prípade potreby podáva správy aj pracovným skupinám Rady. Pravidelné písomné správy sa rozosielajú prostredníctvom siete COREU. OZEÚ môže na odporúčanie VP alebo PBV podávať správy Rade pre zahraničné veci.
   Článok 12
   Koordinácia
   1.   OZEÚ podporuje celkovú politickú koordináciu v rámci Únie. V záujme dosiahnutia cieľov politiky Únie pomáha zabezpečovať, aby všetky nástroje Únie v teréne pôsobili súdržne. Činnosť OZEÚ sa koordinuje s činnosťou Komisie a prípadne aj s činnosťou ďalších OZEÚ, ktorí pôsobia v regióne. OZEÚ pravidelne informuje misie členských štátov a delegácie Únie.
   2.   V teréne sa udržiavajú úzke vzťahy s vedúcimi delegácií Únie v regióne a vedúcimi misií členských štátov, ktorí vyvíjajú maximálne úsilie a podporujú OZEÚ pri vykonávaní jeho mandátu. OZEÚ na miestnej úrovni politicky usmerňuje vedúceho EULEX KOSOVO vrátane politických aspektov otázok týkajúcich sa výkonných povinností. OZEÚ a veliteľ civilných operácií sa podľa potreby vzájomne radia.
   3.   OZEÚ je tiež v spojení s príslušnými miestnymi orgánmi a inými medzinárodnými a regionálnymi aktérmi pôsobiacimi v teréne.
   4.   OZEÚ spolu s ostatnými aktérmi Únie prítomnými v oblasti zabezpečuje šírenie a výmenu informácií medzi aktérmi Únie v oblasti s cieľom dosiahnuť vysoký stupeň spoločnej informovanosti o situácii a jej spoločného hodnotenia.
   Článok 13
   Preskúmanie
   Vykonávanie tohto rozhodnutia a jeho súlad s inými iniciatívami Únie v regióne sa pravidelne preskúmava. OZEÚ predloží VP, Rade a Komisii na konci svojho mandátu súhrnnú správu o jeho vykonávaní.
   Článok 14
   Nadobudnutie účinnosti
   Toto rozhodnutie nadobúda účinnosť dňom jeho prijatia.

      V Bruseli 11. augusta 2010

            Za Radu

            predseda

         S. VANACKERE

      (1)  Podľa rezolúcie Bezpečnostnej rady Organizácie Spojených národov 1244 (1999).

      (2)  Ú. v. EÚ L 253, 16.9.2006, s. 29.

      (3)  Ú. v. EÚ L 42, 16.2.2008, s. 92.

      (4)  Ú. v. EÚ L 42, 16.2.2008, s. 88.

      (5)  Ú. v. EÚ L 49, 26.2.2010, s. 22.

      (6)  Ú. v. ES L 101, 11.4.2001, s. 1.

      (7)  Rozhodnutie 2009/937/EÚ, ktorým sa prijíma rokovací poriadok Rady (Ú. v. EÚ L 325, 11.12.2009, s. 35).